Orkāna palma

Orkāna palma (Dictyosperma album) ir palmu dzimtas suga, kas sastopama Maskarēnu salās Indijas okeāna rietumu daļā. Tā ir vienīgā Dictyosperma ģints pārstāve.Kew Royal Botanic Gardens. World Checklist of Selected Plant Families: Dictyosperma album Palmas savvaļas populācijas ir tuvu izmiršanai.

Pieaugušas orkāna palmas lieliski un graciozi slejas gar piekrasti orkānu un vētru zonā. Savukārt mazus stādiņus iespējams audzēt arī iekštelpu apstākļos.Floridata Plant Encyclopedia: Hurricane palm

Koku serdi uzskata par delikatesi un izmanto salātos un marinādē.The Mauritian Widlife Foundation. The Native Plants and Animals of Mauritius. , page 40

 Apraksts 
Stumbra augstums līdz 12 m, diametrs ap 15 cm. Stumbra pamatne nedaudz platāka. Lapu vainaga platums līdz 4,5 m, augstums — 3 m. Lapas klāj balta vaska kārtiņa, pateicoties kam tā latīniskais nosaukums ir album ("balts"). Jaunās lapiņas tumši zaļas.

Ziedi sīki, dzelteni, saliktās vārpās. Nogatavojušies augļi tumši vai melni; katrs no tiem satur vienu brūnu, elipsoīdveida sēklu.

 Biotopi 
Sugas savvaļas populācijas sastopamas zemieņu mežos. Savvaļā palma ļoti reti sastopama, taču izplatīta daudzās plantācijās. 

 Sistemātika 
Orkāna palma veido trīs varietātes:
Dictyosperma album var. album, (Bory) Scheff. — sastopama Maurīcijā un Reinjonā; zaļš, līdz 30 cm garš kātiņš un izteikts dzīslojums;
Dictyosperma album var. aureum, Balf.f. in J.G.Baker — sastopama Rodrigesā; jauno lapiņu apakšpusē labi saskatāms dzeltens svītrojums un neizteikts dzīslojums;
Dictyosperma album var. conjugatum, H.E.Moore & J.Guého — pēdējais savvaļas īpatnis līdz 2024. gadam auga Raundā; īsāka palma ar lielāku stumbru, lapu galiņus savstarpēji savieno gara stīga.

 Raundas varietāte 
Pēdējo Raundas orkāna palmu 2024. gadā salauza brāzmaina septembra vētra. Trīsdesmit gadus tā bija vienīgā atlikusī savvaļas populācijas pārstāve. Raundas sala līdz 19. gadsimta sākumam bija pēdējā vieta, kur vēl saglabājās neskarta un plaukstoša pirmatnīgās Maurīcijas ekosistēma. Ievestās invazīvās kazas un truši nograuza jaunos stādiņus, izraisot eroziju un ekoloģisko katastrofu. 1994. gadā bija atlikuši divi orkāna palmas īpatņi, taču februāra ciklons izgāza vienu no tiem.

Sēklas no 1994. gada ciklona kritušās palmas izdevās izdiedzēt Egretas saliņā, kur, rūpīgi uzraudzītas, patlaban aug 18 Raundas pārstāves. Trīs no tām sākušas producēt ziedus un augļus, kas dod cerību tās nākotnes reintrodukcijai.Goodbye to the Round Island hurricane palm – for now. By Rhett Ayers Butler. Mongabay Founder. November 21, 2024 

 Galerija 

 Atsauces 

Kategorija:Palmu dzimta
Kategorija:Maskarēnu endēmā flora
Kategorija:Maurīcijas palmas